Den Nord-Cimbriske Tilskuer, 1845-03-27
Conferentsraad Fayes dødelige Levninger bragtes i Tirsdags til sit sidste Hvilested, hvorved den Agtelse, Hengivenhed og Kierlighed, som Alle, der kjendte denne hæderkronede Olding, nærede for ham, udtalte sig paa den tydeligste og meest rørende Maade. Thisted militaire Borgercorps afgav, efter eget Ønske Liigparaden, og det uindbudne Følge, der fra Amtets forskjelligste og fjerneste Egne havde indfundet sig, var meget talrigt. Efterat i Sørgebuset Psalmen, Som Morgendug mit Liv hensvinder, under Anførsel af et dertil indøvet Chor var affunget, skildrede Hr. Provst Djørup, ved Ord der aandede varm Kjerlighed til den Afdøde, Dennes Levnet og Virken indtil han udnævntes til Amtmand over Thisted Amt tilfulde. At udtrykke den Erkjendtlighed, der fandtes i de Tilstedeværendes Hjerter ved Mindet om de fyrgetyve Aar, den Afsjællede havde tilbragt i sin sidste Virkekreds, tiltroede Taleren sig ikke, men bevidnede hvad de dybtsørgende Efterladte og Taleren selv skyldte hans Raad og Daad. Psalmen "Saa samles vi til vore Fædre, blev derpaa afsunget, hvorefter Hr. Pastor Holst fremtraadte og søgte kortelig at tolke hvorledes det ømme, kjerlige, taknemmelige Farvel maatte lyde fra den efterladte Enke, Børn, Slægtninger a., samt hvorledes det maatte tone fra den Afdødes Fædreland, hvorfra han saa længe havde være fjernet. Derefter afsang man Psalmen Vor Tanke bort fra Jorden iler, og Liget udbares af Sørgebuset af Embedsmænd, som dertil uindbudne havde indstillet sig og det blev hilset med militair Honeur af det opstillede Borgercorps, hvorpaa det modtoges af Thisted Byes Borgerrepræsentanter, som atter afløstes af Borgerrepræsentanterne fra Nykjøbing og Proprietairer fra Morsøe. Den øvrige Deel af Veien til Kirken blev Liget baaret af Amtets Sognefogder, hvilke havde indfundet sig i saa stort Antal at Alle neppe kunde faae Leilighed til at yde den elskede Hedengangne den sidste Tjeneste. Ved Kirkedøren modtoges Liget af Dannebrogsmænd fra Thisted Amt og bares af disse til Chorsdøren under Præludium fra Orgelet. Under hele Toget opførtes af Liigparadens Musikchov en dertil componeret Sørgemusik, medens der fra Havnen, ved flere Sømænds Foranstaltning under Skibe nes Flagning affyredes Minutskud, og den Afdødes Ordener bares foran Kisten af tvende Riddere. Efter Bisættelsen i Kirken blev under Accompagnement af Orgelet og Anførsel af Sangchoret sjungen Psalmen "Jeg i mit Livs det sidste Blund, hvorpaa Hr. Provst Michelsen skildrede i sande, værdige og passelige Ord: den Retsindighed i alle Forhold, den Taalmodighed i alle Lidelser, den Sagtmodighed og Kjerlighed mod Alle, der fandtes hos den Afdøde, samt hvorledes han med fuld Befindelse, i christelig Ydmyghed og Bøn var hensovet. Af disse christelige Dyder hos den Afdøde og denne skjønne Død sluttede Taleren, at Herren stedse havde været den Afdøde nær og at Troen havde været i hans Hjerte, hvorfor han nu ogsaa var gaaet ind til Fred og stille Hvile. Efter Jordspaakastelsen blev endelig afsjunget een til den salige Afdødes hæderlige Minde af Hr. Pastor Trojel forfattet Psalme. Kirken, som ved nogle af Byens Familiers Foranstaltning var meget smagfuldt og festligt decoreret og oplyst, kunde neppe rumme den forsamlede Menighed, der, ved den dybe Stilhed, der herskede, saa skjøndt bevidnede hvilke Følelser, der gjennemtrængte alle Tilstedeværendes deeltagende Hjer Skibsklareringer ved Thisted Toldsted.